
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 736 

24 Αυγούοτου 1996 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1025/1/4-ε 

Ρύθμιση θεμάτων τάξης και ασφάλειας κατά τις Βουλευτι¬ 
κές εκλογές. 

01 ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ ΚΑΙ ΔΗΜ. ΤΑ=ΗΣ 

Έχοντας υπόψη: 

1 Τις διατάξεις της παρ. 11 του άρθρου 97 του Π.Δ. 92/ 

1994 (Α’-69) «Κωδικοποίηση σ’ ενιαίο κείμενο των διατά¬ 
ξεων της νομοθεσίας για την εκλογή Βο υλευτων» όπως 
συμπληρώθηκε με την παρ. 4 του άρθρου 14 του Ν. 2307/ 

1995 (Α -113) «Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρχιακή 

Αυτοδιοίκηση και άλλες διατάξεις». 

2. Τις διατάξεις του άρθρου 29α του ^- 
οποίο προστέθηκε με το άρθρο 27 του Ν. 2081 /1992 (Α 

154). 

3 Τις διατάξεις του Π.Δ. 373/1995 (Α-201) «Συγχώ¬ 
νευση των Υπουργείων Προεδρίας της Κυβέρνησης κα, 
Εσωτερικών στο Υπουργείο Εσωτερικών, ΔημόσιαςΔιοι 
κησης και Αποκέντρωσης και καθορισμός των αρμοδιοτή¬ 
των του». , ,. „„ 

4. Την ανάγκη προσαρμογής των μέτρων και διαδικα¬ 
σιών κατά τις Βουλευτικές εκλογές, με σκοπό την τήρηση 
της τάξης και την ίση και αντικειμενική μεταχείριση των 
ψηφίων πολιτικών κομμάτων και υποψήφιων αυτών 
5 Το νεγονός ότι από τις διατάξεις της παρούσας από¬ 
φασης δεΧ^ δαπάνες σε βάρος του κρατικού 

προϋπολογισμού, αποφασίζουμε: 

'Αρθρο 1 

Άδεια ίδρυσης εκλογικών κέντρων. 

Η ίδουσπ εκλογικών κέντρων κατά τις βουλευτικές 
εκλογές επιτρέπεται κατόπιν αδείας της αστυνομικής αρ¬ 
χής που χορηγείται σύμφωνα με τις διατάξεις του άρθρου 
136 του Π.Δ. 141/1991 (Α-58). 

Άρθρο 2 

Προϋποθέσεις ίδρυσης. 

1 Η άδεια ίδρυσης εκλογικού κέντρου Χορηγείται, κα¬ 
τόπιν αιτήσεως του ενδιαφερομένου, με βάοη τη σειρά 
προτεραιότητας, όπως αυτή καθορίζεται στο επό ·^νο άρ 
θρο της παρούσας, εφόσον συντρέχουν οι ακόλουθες 

Πί α υ θ^ρος για τον οποίο ζητείται η άδεια είναι ασφαλής 
από στατικής απόψεως και υφίσταται δικαίωμα νόμιμης 


χρήσης αυτού για τον ανωτέρω σκοπό. 

β. Από τη λειτουργία του εκλογικού κέντρου δεν θα^δη- 
μιουργηθούν, κατά την κρίση της αστυνομικής αρχής, 
προβλήματα διατάραξης της τάξης και ασφάλειας. 

2 Η σχετική αίτηση κατατίθεται αυτοπροσώπως στο αρ- 
υόδιο Αστυνομικό Τμήμα από τον εκπρόσωπο του πολιτι¬ 
κού κόμματος ή συνασπισμού κομμάτων ή τον υποψήφιο 
Βουλευτή ή εκπρόσωπό του. Στα νησιά που δεν εδρεύει 
Αστυνομικό Τμήμα η αίτηση υποβάλλεται στον οικείο 
Αστυνομικό Σταθμό ή Φυλάκιο, το οποίο ενημερώνει αμέ¬ 
σως το αρμόδιο Αστυνομικό Τμήμα για το χρόνο υποβολής 
της αίτησης, την οποία και υποβάλλει σ αυτό για τα περαι¬ 
τέρω. 

3. Με την αίτηση συνυποβάλλονται και τα ακόλουθα δι- 
καιολογητικά: 

α Άδεια καταλήψεως κοινόχρηστου χώρου του οικείου 
Δήμου ή Κοινότητας, εφόσον η άδεια ζητείται Υΐατέτοιο 
χώρο, ή ιδιωτικό συμφωνητικό ή μισθωτήριο συμβόλαιο ή 
υπεύθυνη δήλωση του ιδιοκτήτη του χώρου, από ^ ν °™ ° 
να προκύπτει ότι η μίσθωση ή παραχώρηση του χωρουγι- 
νεται για ίδρυση, εκλογικού κέντρου. Αν ο χώρος ανήκει 
στον ενδιαφερόμενο αρκεί η υποβολή σχετικής υπεύθυ¬ 
νης δήλωσης του Ν. 1599/1986. 

β Βεβαίωση μηχανικού του δημοσίου ή ιδιώτη διπλωμα¬ 
τούχου μηχανικού, στην οποία βεβαιώνεται η ασφάλεια 
του χώρου από στατικής απόψεως. 

4. Το Αστυνομικό Τμήμα, που δέχεται τα δικαιολογη- 
τικά διατάσσει την ενέργεια αυτοψίας του χώρου από αξι¬ 
ωματικό του, ο οποίος στη σχετική έκθεσή του διατυπώνει 
και τις απόψεις του σχετικά με τον κίνδυνο διατάραξηςτης 
τάξης από τη λειτουργία του εκλογικού κέντρου. Προς 

τούτο μπορεί να ζητεί και τη γνώμη της οικει ° ς ^'1 ρε °^ 
Τροχαίας ήτης Υπηρεσίας που εκτελει τα καθήκοντα τρο¬ 
χαίας. 

5 Υπό τις ανωτέρω προϋποθέσεις επιτρέπεται η χορή¬ 
γηση αδειών ίδρυσης εκλογικών κέντρων και οε περί- 
πτεοα ή παρόμοιας φύσεως κατασκευές, ιδίως τροχό- 
κιόσκια και τροχοβίλες, που είναι 
σε παραχωρηθέντες από τους οικείους Ο.Τ.Α. κοινόχρη 
στουςχώρους, χωρίς δικαίωμα χρήσης μεγάφωνων, κα¬ 
θώς και σε δημόσια κέντρα, ιδίως καφενεία, ζαχαροπλα¬ 
στεία, εφόσον διακόπτουν τη λειτουργία τ°υς Υΐα το αντ - 
στοιχο χρονικό διάστημα και χρησιμοποιούνται αποκλει¬ 
στικά ως εκλογικά κέντρα, ή έχει απαγορευθει η λειτουρ¬ 
γία τους ως δημοσίων κέντρων. 

6. Οι άδειες ίδρυσης εκλογικών κέντρων ανακ(Λούνται 
σύμφωνα με τις σχετικές διατάξεις του άρθρου 134 του 
Π.Δ. 141/1991 (Α-58). 

Άρθρο 3 

Σειρά προτεραιότητας για ίδρυση εκλογικών κέντρων 

1. Οι αιτήσεις για ίδρυση εκλογικών κέντρων λαμβάνο- 
νται υπόψη εφόσον κατατίθενται μετά την 08.00 ώρα της 
ημέρας έναρξης της προεκλογικής περιόδου. Ειδικά στις 
περιπτώσεις διάλυσης της Βουλής, ως χρόνος έναρξης 
κατάθεσης των αιτήσεων ορίζεται η 08.00 ώρα της επόμε¬ 
νης ημέρας, από τη δημοσίευση του σχετικού Προεδρικού 
Διατάγματος. 

2. Η σειρά προτεραιότητας των αιτήσεων για ίδρυση 
εκλογικών κέντρων καθορίζεται με βάση το χρόνο κατά¬ 
θεσης της σχετικής αίτησης. Για το σκοπό αυτό κατά την 
παραλαβή της αίτησης σημειώνεται επί του σώματος αυ¬ 
τής ολογράφως και αριθμητικώς η ημερομηνία και ώρα κα¬ 
τάθεσής της, καθώς και τα στοιχεία του ατόμου που την 
προσκόμισε. Η πράξη αυτή υπογράφεται από τον Διοικητή 
της Υπηρεσίας και τον προσκομίσαντα και σφραγίζεται, 
ταυτόχρονα δε γνωστοποιείται και η σειρά προτεραιότη¬ 
τας που λαμβάνει η αίτηση ίδρυσης εκλογικού κέντρου για 
το συγκεκριμένο χώρο ή οίκημα. 

3. Η προσέλευση και παραμονή των αιτούντων στο 
Αστυνομικό Κατάστημα πριν την 08.00 ώρα της ημέρας 
που ορίζεται στην παρ. 1 του παρόντος άθρου, δεν δη¬ 
μιουργεί δικαίωμα σειράς προτεραιότητας και η κατάθεση 
των αιτήσεων θεωρείται ότι γίνεται ταυτόχρονα την 08.00 
ώρα. 

4. Σε περίπτωση ταυτόχρονης υποβολής αιτήσεων κατά 
την προηγούμενη παράγραφο που αφορούν την ίδρυση 
εκλογικών κέντρων στον ίδιο χώρο ή οίκημα ή σε εγγύς με¬ 
ταξύ τους χώρους ή οικήματα, ώστε κατά τη κρίση της 
Αστυνομικής Αρχής να δημιουργείται κίνδυνος διατάρα¬ 
ξης της δημόσιας τάξης και ασφάλειας, η μεταξύ τους 
σειρά προτεραιότητας καθορίζεται ως ακολούθως: 

α. Ανάλογα με τη δύναμη που είχαν τα κόμματα στη 
Βουλή πριν τη διάλυσή της και την προκήρυξη των εκλο¬ 
γών. 

β. Μεταξύ κομμάτων και συνασπισμών κομμάτων, που 
δεν εκπροσωπούνταν στην τελευταία Βουλή γίνεται κλή¬ 
ρωση. 

γ. Μεταξύ υποψηφίων Βουλευτών, ανεξαρτήτως κόμ¬ 
ματος, γίνεται κλήρωση. 

δ. Μεταξύ κομμάτων και υποψηφίων Βουλευτών προτε¬ 
ραιότητα έχουν τα κόμματα. 

5. Η κλήρωση πραγματοποιείται παρουσία όλων των εν- 
διφερομένων και σε περίπτωση αποχωρήσεως ενός ή πε¬ 
ρισσότερων εξ αυτών, παρουσία των υπολοίπων. Ο τρό¬ 
πος και η διαδικασία κληρώσεως ενεργείται κατά την 
κρίση των ενδιαφερομένων, και για το αποτέλεσμα αυτής 
συντάσσεται πράξη από το διοικητή του Αστυνομικού Τμή¬ 
ματος, η οποία υπογράφεται από τον ίδιο και από όσους 
ενδιαφερόμενους παρίστανται. Δεν απαιτείται κλήρωση 
όταν οι ενδιαφερόμενοι συμφωνούν μεταξύ τους για τον 
καθορισμό της σειράς προτεραιότητας. Στην περίπτωση 
αυτή συντάσσεται σχετική πράξη στο σώμα κάθε αίτησης 
η οποία υπογράφεται από τους ενδιαφερόμενους και το 
διοικητή του Τμήματος. 

Άρθρο 4. 

Σειρά προτεραιότητας προεκλογικών ομιλιών σε ανοικτό 
χώρο. 

1. Οι προεκλογικές ομιλίες σε ανοικτό χώρο πραγματο¬ 
ποιούνται, κατόπιν εγκρίσεως της Αστυνομικής Αρχής, 
ύστερα από αίτηση των ενδιαφερομένων που υποβάλλε¬ 
ται στο οικείο Αστυνομικό Τμήμα σύμφωνα με τα οριζό¬ 
μενα στην παρ. 2 του άρθρου 2 της παρούσας. 

2. Εφόσον η ομιλία πρόκειται να γίνει από εξώστες οικο¬ 
δομών ή ειδικές εξέδρες ή άλλες κατασκευές ή πρόκειται 
να χρησιμοποιηθούν πρόσθετες ηλεκτρολογικές εγκατα¬ 


στάσεις, ο ενδιαφερόμενος συνυποβάλλει και υπεύθυνη 
δήλωση του Ν. 1599/1986, με την οποία δηλώνει ότι θα 
λάβει όλα τα απαραίτητα μέτρα ώστε να εξασφαλίζεται η 
στατική επάρκεια των κατασκευών και η ασφάλεια του χώ¬ 
ρου και των εγκαταστάσεων. Η αστυνομική αρχή δύναται 
να ζητεί και την υποβολή, πριν την πραγματοποίηση της 
ομιλίας, βεβαίωση του αρμόδιου μηχανικού ή ηλεκτρολό¬ 
γου, ότι ελήφθησαν τα προαναφερόμενα μέτρα. 

3. Γ ια τον καθορισμό της σειράς προτεραιότητας των αι¬ 
τήσεων εφαρμόζονται ανάλογα οι διατάξεις των παρ. 2 και 
3 του άρθρου 3 της παρούσας. Σε περίπτωση υποβολής 
αιτήσεων, για πραγματοποίηση προεκλογικής ομιλίας 
στον ίδιο τόπο και χρόνο ή σε εγγύς μεταξύ τους τόπο και 
χρόνο, ώστε κατά τη κρίση της αστυνομικής αρχής να δη- 
μιουργείται κίνδυνος διατάραξης της δημόσιας τάξης και 
ασφάλειας, η μεταξύ τους σειρά προτεραιότητας καθορί¬ 
ζεται σύμφωνα με τα οριζόμενα στην παρ. 4 του προηγού¬ 
μενου άρθρου. 

4. Η Αστυνομική Αρχή εγκρίνει την πραγματοποίηση της 
προεκλογικής ομιλίας εφόσον συντρέχουν οι ακόλουθες 
προϋποθέσεις: 

α. Δεν απειλείται κατά την κρίση της αστυνομικής αρχής 
διατάραξη της δημόσιας τάξης και ασφάλειας. 

β. Οι χώροι και εγκαταστάσεις που θα χρησιμοποιηθούν 
για την πραγματοποίηση της προεκλογικής ομιλίας δεν 
εγκυμονούν κινδύνους για τους μετέχοντες στη συγκέ¬ 
ντρωση και το κοινό. 

5. Η πράξη εγκρίσεως συντάσσεται επί του σώματος της 
αιτήσεως αντίγραφο της οποίας επιδίδεται στον ενδιαφε¬ 
ρόμενο. 

Άρθρο 5 

Απαγορεύσεις - προσφυγές. 

1. Δεν επιτρέπεται η πραγματοποίηση συγκεντρώσεων 
και ομιλιών την προηγούμενη και κατά την ημέρα των 
εκλογών. 

2. Κατά των αποφάσεων των αστυνομικών αρχών που 
αφορούν την χορήγηση αδειών ιδρύσεως εκλογικών κέ¬ 
ντρων και την έγκριση πραγματοποίησης προεκλογικών 
ομιλιών καθώς και τα λοιπά θέματα που ανακύπτουν κατά 
την διαδικασία χορήγησης των ανωτέρω αδειών και εγκρί¬ 
σεων ο ενδιαφερόμενος δικαιούται ν’ ασκήσει ενδικοφανή 
προσφυγή, ενώπιον του Γ ενικού Γ ραμματέα Περιφέρειας, 
εντός ανατρεπτικής προθεσμίας 5 ημερών από την κοινο¬ 
ποίηση της απόφασης, ή την αμφισβήτηση της ενέργειας 
της αρχής. 

Άρθρο 6 

Κυρώσεις. 

Οι παραβάτες των διατάξεων της παρούσας απόφασης 
διώκονται και τιμωρούνται σύμφωνα με τις διατάξεις της 
παρ. 3 του άρθρου 110 του Π.Δ. 92/1994 (Α'-69). 

Άρθρο 7 

Καταργούμενες διατάξεις - Έναρξη ισχύος. 

1. Από την έναρξη ισχύος της παρούσας καταργείται 
κάθε Αστυνομική Διάταξη που ρυθμίζει θέματα του ίδιου 
αντικειμένου. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 24 Αυγούστου 1996 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΔΗΜΟΣΙΑΣ ΤΑΞΗΣ 

ΑΠΟΣΤ. ΤΣΟΧΑΤΖΟΠΟΥΛΟΣ ΚΩΝ/ΝΟΣ ΓΕΙΤΟΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




